Sporingsløsning

**Sporingsløsninger** brukes til å spore personer eller objekter som ikke befinner seg på et fast sted, og gir en tidsbestemt sekvens av posisjoner (et spor). 

## Bruksområder
Sporingsløsninger kan deles inn i flere hovedkategorier, hver med distinkte egenskaper og bruksområder. Noen sporingsløsninger bruker lagringsindikatorer (lag-time indicators), som samler inn data etter at et objekt har passert et spesifikt punkt. Et vanlig eksempel er strekkodeskanning, der varer skannes ved et kontrollpunkt eller en port. 

I motsetning til dette, gir sanntids- eller nær-sanntidssystemer mer umiddelbar informasjon. Global Positioning Solutions (GPS), for eksempel, sporer kontinuerlig posisjonsdata, der "sanntids"-aspektet avhenger av oppdateringsfrekvensen. 

### Automatisk identifikasjon og systemintegrasjon
I tillegg til tidspunktet for datainnsamling, ligger en viktig forskjell i hvordan identifikasjonen utføres. Mens noen sporingsløsninger, som strekkodesystemer, krever en manuell skanning, bruker andre automatisk identifikasjon. (auto-ID) . Radio-Frequency Identification (RFID) er et godt eksempel på auto-ID, som automatisk kan identifisere og spore objekter uten direkte siktlinje. 

En stor utfordring når det kommer til sporing er mangelen på sømløs integrasjon mellom disse teknologiene. Ulike bruksområder bruker ofte separate, adskilte maskinvare- og programvareløsninger https://snl.no/datamaskin. For eksempel kan et passivt RFID-system brukes til å spore esker i et lager, mens et separat GPS-system med egen programvare brukes til å spore lastebilen som frakter dem. Dette fører ofte til isolerte datasiloer https://www.jitterbit.com/no/blog/with-data-silos-lurking-automation-is-out-of-reach/, noe som gjør omfattende, ende-til-ende-sporing vanskelig. 

### Distribusjon, lager og produksjon
Innendørs gjenstander spores ved gjentatt lesing av for eksempel en strekkode, eller passiv og aktiv RFID, og dataene mates deretter inn i Work in Progress (WIP)-modeller, Warehouse Management Solutions (WMS) eller ERP-programvare. Leserne som kreves per kontrollpunkt er nettverksbaserte auto-ID-lesere eller håndholdte ID-applikasjoner. 

Sporing kan også overvåke data uten å være bundet til et fast sted ved å bruke en samvirkende sporingsfunksjon som et RTLS (Real-Time Locating Solution). 

### Sporing av verktøy og utstyr
En metode for å administrere og lokalisere verktøy og utstyr i bygg- og anleggsbransjen er merking med RFID eller strekkoder for automatisert innsjekk og utsjekk. For større maskiner brukes GPS-sporere for å redusere tyveri, som koster bransjen over 1 milliard dollar årlig.  

En nyere metode er Bluetooth Low Energy (BLE), der små sporingsbrikker (beacons) kontinuerlig sender ut et signal som fanges opp av mottakere som mobiltelefoner eller GPS enheter. Data som signalstyrke og tidspunkt sendes videre til en skybasert plattform for analyse.

Flåtestyring

Flåtestyring  brukes som en sporingsapplikasjon som benytter GPS og setter sammen spor fra påfølgende kjøretøyposisjoner. Hvert kjøretøy som skal spores, utstyres med en GPS-mottaker som videresender de innhentede koordinatene via mobil- eller satellittnettverk til en hjemmestasjon.  

## Andre bruksområder

### Personsporing
Personsporing  er basert på unike identifikatorer som enten er midlertidig (RFID-tagger) eller permanent tildelt personer, som for eksempel personlige identifikatorer (inkludert biometriske identifikatorer) eller nasjonale identifikasjonsnummer, og en måte å registrere deres posisjoner på, enten på korte tidsskalaer via GPS, eller for offentlig forvaltning for å holde oversikt over en stats borgere eller midlertidige innbyggere. Formålene med dette er mange, fra velferd og offentlig sikkerhet til masseovervåking.

### Mobiltelefontjenester
Stedsbaserte tjenester (LBS) bruker flere teknologier, som GPS og mobilnettverk, for å finne hvor du er. En stor fordel er at du ikke trenger å ha direkte sikt til GPS-satellitter, som ofte er et problem innendørs. Dette betyr at din A-GPS-utstyrte mobiltelefon eller PDA kan spore deg selv når du er inne, noe som er veldig nyttig for apper som ikke er knyttet til kjøretøy. Dette gir en sporingsløsning for innendørs posisjonering ved hjelp av vanlige mobiltelefoner, et område som tradisjonelt har vært dominert av spesialløsninger som RFID.

### Forskning
I biovitenskapen bruker forskere ulike teknologier for å spore dyr, både i naturen og i fangenskap, uten å forstyrre dem for mye. GPS-sporingsløsninger loggfører hvor dyret er med jevne mellomrom, der dataene enten lagres lokalt eller sendes via satellitt. For å spore marine dyr, brukes akustiske tagger som sender signaler til mottakere under vann. RFID-tagger brukes også for å identifisere og overvåke dyr uten direkte kontakt. For mindre arter, som insekter, gjør strekkoder det mulig å automatisk identifisere og følge hundrevis av individer samtidig. Disse teknologiene har ulike egenskaper, som rekkevidde og energibehov, men felles for dem er at de gjør det mulig å overvåke dyrs bevegelser over lang tid og over store områder.

### I virtuell virkelighet
En sporingsløsning innen virtuell virkelighet (VR) er en teknologi som kontinuerlig overvåker en brukers bevegelser og posisjon i sanntid. Dette gjør det mulig for den virtuelle verdenen å endre seg dynamisk i forhold til brukerens handlinger. For eksempel, i en VR-simulering av et lydmiljø, gir en hodesporer informasjon til en sentral datamaskin i sanntid. Dette gjør at prosessoren kan justere lydbildet slik at det oppleves realistisk i forhold til hvor brukeren er og hvor de ser. I tillegg finnes det synsbasert sporing som bruker spesialkameraer, som en Kinect-sensor , for å spore hele kroppens posisjon og bevegelse i et tredimensjonalt rom. Denne teknologien er ikke bare nyttig for VR, men brukes også i andre felt som trafikkovervåking, grensesnitt mellom mennesker og datamaskiner, og i robotikk.

## Referanser